2. მე-15 მუხლის:

ა) 1.5 პუნქტი ჩამოყალიბდეს შემდეგი რედაქციით:

|  |  |
| --- | --- |
| „1.5 | **შრომისა და დასაქმების სისტემის რეფორმების პროგრამა (პროგრამული კოდი 27 05)** |
|  | ქვეყანაში შრომის ბაზრის აქტიური პოლიტიკისა და დასაქმების ხელშეწყობის მომსახურებათა განვითარებით/განხორციელებით სამუშაოს მაძიებელთა კონკურენტუნარიანობის გაზრდა და ამ გზით მათი დასაქმების ხელშეწყობა;   სამუშაოს მაძიებელთა რეგისტრაცია, მათთვის კონსულტაციის გაწევა, მომსახურებების განვითარება, შეზღუდული შესაძლებლობისა და სპეციალური საჭიროების მქონე პირთა, მათ შორის, ქალთა, დასაქმების ხელშეწყობა;  სამუშაოს მაძიებელთა შრომის ბაზარზე მოთხოვნად პროფესიებში პროფესიული მომზადება, პროფესიული გადამზადება ან/და სამუშაო ადგილებზე შემდგომი სტაჟირებითა და საკვანძო კომპეტენციების განვითარებით მათი კონკურენტუნარიანობის გაზრდა და ამ გზით სამუშაოს მაძიებელთა დასაქმების ხელშეწყობა, მათ შორის, ამ პროცესში ქალთა მონაწილეობის უპირატესობის გათვალისწინებით;  საქართველოში შრომის ბაზარზე, შრომის კანონმდებლობისა და შრომის უსაფრთხოების დაცვის კუთხით არსებული მდგომარეობის შესწავლა; საქართველოში მოქმედი ობიექტების ინსპექტირება საჯარო სამართლის იურიდიული პირის − შრომის ინსპექციის სამსახურის კანონით განსაზღვრული მანდატის ფარგლებში;  შრომის კანონმდებლობის, შრომის უსაფრთხოების ნორმების დარღვევის, იძულებითი შრომისა და შრომითი ექსპლუატაციის (ტრეფიკინგის) გამოსავლენად განსაზღვრული ღონისძიებების ეფექტიანი განხორციელების ზედამხედველობისა და მართვის ფუნქციების შესრულება;  საქართველოში შრომის პირობების გასაუმჯობესებლად/დასახვეწად შრომის კანონმდებლობისა და შრომის საერთაშორისო სტანდარტების შესაბამისი ადმინისტრაციულ-სამართლებრივი აქტების შემუშავება და ეფექტიანი აღსრულება და ამის საფუძველზე დამსაქმებელსა და დასაქმებულს შორის ჯანსაღი/სამართლიანი შრომითი ურთიერთობების ხელშეწყობა;  სოციალურად დაუცველი შრომისუნარიანი პირების მიმართ შრომის ბაზრის აქტიური პოლიტიკის განხორციელება, საზოგადოებრივ სამუშაოებზე დასაქმების ხელშეწყობა და სოციალური დაცვის/დახმარების უზრუნველყოფა.“. |

ბ) 2.1 პუნქტი ჩამოყალიბდეს შემდეგი რედაქციით:

|  |  |
| --- | --- |
| „2.1 | **საზოგადოებრივი წესრიგი და საერთაშორისო თანამშრომლობის განვითარება/გაღრმავება (პროგრამული კოდი 30 01)** |
|  | პრევენციული და საგამოძიებო ფუნქციების გაძლიერება;  ეფექტიანი და ანგარიშვალდებული სამართალდამცავი უწყების ჩამოყალიბება, რომელიც უზრუნველყოფს დანაშაულის პრევენციას, დანაშაულზე სწრაფ რეაგირებას, საზოგადოებრივ უსაფრთხოებას, მართლწესრიგსა და ადმინისტრაციულ სამართალდარღვევათა ფაქტების გამოვლენას;  ოჯახური დანაშაულის, ქალთა მიმართ ძალადობის, დისკრიმინაციის ნიშნით, შეუწყნარებლობის მოტივით ჩადენილი დანაშაულის, ტრეფიკინგის, არასრულწლოვანთა მიერ/მიმართ ჩადენილი დანაშაულის ფაქტებზე დროული რეაგირებისა და მიმდინარე გამოძიების ეფექტიანობის გაზრდა;  საქართველოში უცხო ქვეყნის მოქალაქეთა ან მოქალაქეობის არმქონე იმ პირთა განთავსება, რომლებიც წარადგენენ განცხადებას საერთაშორისო დაცვაზე;  საქართველოში კანონიერი საფუძვლის გარეშე მყოფი უცხოელების ქვეყნიდან გაძევების პროცედურების განხორციელება;  უცხო ქვეყნებში უკანონოდ მყოფი საქართველოს მოქალაქეების დაბრუნების მიზნით რეადმისიის შესახებ შეთანხმებების აღსრულება;  სისტემაში მომუშავე მოსამსახურეთათვის სოციალური დაცვის გარანტიების გაუმჯობესებისა და მათი მატერიალური უზრუნველყოფის ხელშეწყობის მიზნით, თბილისში 1 100 ბინიანი „პოლიციის ქალაქის“ მშენებლობა. |

გ) 2.7 პუნქტი ჩამოყალიბდეს შემდეგი რედაქციით:

|  |  |
| --- | --- |
| „2.7 | **სახელმწიფო საზღვრის დაცვა (პროგრამული კოდი 30 02)** |
|  | საქართველოს სახელმწიფო საზღვარზე, სასაზღვრო ზოლში, სასაზღვრო ზონაში, საქართველოს საზღვაო სივრცეში და საქართველოს იურისდიქციისადმი დაქვემდებარებულ გემებზე საქართველოს კანონმდებლობის შესაბამისად კანონსაწინააღმდეგო ქმედებათა პრევენცია, გამოვლენა და აღკვეთა;  საქართველოს მთელ ტერიტორიაზე სამაშველო ოპერაციების განხორციელება ადამიანთა სიცოცხლისა და ქონების გადასარჩენად;  საქართველოს საზღვაო სივრცეში მისი სუვერენული უფლებების დაცვა;  ზღვაოსნობისა და ნაოსნობის უსაფრთხოების უზრუნველყოფა, ნაოსნობის წესების დაცვის კონტროლი;  საქართველოს შინაგან საქმეთა სამინისტროს სახელმწიფო საქვეუწყებო დაწესებულების − სასაზღვრო პოლიციის სტრუქტურული ერთეულების, რეგიონული სამმართველოებისა და სასაზღვრო სექტორების ეფექტიანი ფუნქციონირება;  სასაზღვრო პოლიციის საზღვაო ფლოტის მცირე მცურავი სწრაფმავალი საშუალებების განახლება;  სასაზღვრო პოლიციის ხანდაზმული საჰაერო ფლოტის მოდერნიზება-სტანდარტიზება.“. |

3. მე-15 მუხლს დაემატოს 10.1.15 პუნქტი შემდეგი რედაქციით:

|  |  |
| --- | --- |
| „10.1.15 | **სასოფლო-სამეურნეო დანიშნულების მიწის ნაკვეთების მესაკუთრეთა ხელშეწყობის სახელმწიფო პროგრამა (პროგრამული კოდი 31 05 15)** |
|  | სასოფლო-სამეურნეო პროდუქციის პირველადი წარმოების ხელშეწყობა, სსიპ საჯარო რეესტრის ეროვნულ სააგენტოში რეგისტრირებული სასოფლო-სამეურნეო დანიშნულების მიწის ნაკვეთების მესაკუთრეების სტიმულირების გზით;  სასოფლო სამეურნეო საქმიანობის განხორციელებისთვის, საჭირო საქონლის ან/და მიწის ნაკვეთ(ებ)ის აგროტექნიკური დამუშავებისათვის მომსახურების ღირებულების სუბსიდირების გზით, სასოფლო-სამეურნეო პროდუქციის პირველადი წარმოების ხელშეწყობა.“. |